10 ปีการจัดสรรโควตาสลากผูกขาดอยู่กับเอกชนบางกลุ่ม
ปานเทพ กล้าณรงค์ราญ ประธานคณะกรรมการป้องกันและปราบปรามการทุจริตแห่งชาติ (ป.ป.ช.) จัดทำข้อเสนอแนะมาตรการป้องกันการทุจริตเกี่ยวกับการจัดสรรโควตาสลากกินแบ่งรัฐบาลพร้อมเอกสารที่เกี่ยวข้อง ให้รัฐบาลยิ่งลักษณ์ ชินวัตร นายกรัฐมนตรี ใช้เป็นข้อมูลเพื่อพิจารณาดำเนินการตามข้อเสนอแนะของ ป.ป.ช.
17 ก.ย. 2555

ปานเทพ กล้าณรงค์ราญ ประธานคณะกรรมการป้องกันและปราบปรามการทุจริตแห่งชาติ (ป.ป.ช.) จัดทำข้อเสนอแนะมาตรการป้องกันการทุจริตเกี่ยวกับการจัดสรรโควตาสลากกินแบ่งรัฐบาลพร้อมเอกสารที่เกี่ยวข้อง ให้รัฐบาลยิ่งลักษณ์ ชินวัตร นายกรัฐมนตรี ใช้เป็นข้อมูลเพื่อพิจารณาดำเนินการตามข้อเสนอแนะของ ป.ป.ช.
ป.ป.ช.นำเสนอประเด็นการทุจริตเกี่ยวกับการจัดสรรโควตาสลากฯ ที่พบว่า มีการจัดสรรโควตาแก่นิติบุคคลเอกชนที่ผูกขาดผลประโยชน์มาเป็นเวลาหลาย 10 ปี ทั้งเป็นวิธีการที่เอื้อประโยชน์ให้แก่กลุ่มที่มีผลประโยชน์ทางการเมืองบางกลุ่ม ซึ่งต้องการใช้อำนาจเพื่อแสวงหาผลประโยชน์ดังกล่าว 
ป.ป.ช.คาดว่าในแต่ละเดือนจะได้ผลประโยชน์เป็นเงินมหาศาล
นอกจากนี้ ปานเทพและคณะกรรมการ ป.ป.ช.เสนอให้รัฐบาลยกเลิกระบบการจัดสรรโควตาสลากกินแบ่งรัฐบาล และให้จำหน่ายสลากอัตโนมัติมาใช้ในการจำหน่ายสลากฯ พร้อมทั้งต้องกำหนดนโยบายที่เป็นรูปธรรมในการกำหนดรูปแบบและปริมาณสลากฯ รวมทั้งปริมาณเครื่องจำหน่ายสลากฯ ให้ชัดเจน และต้องประกาศให้เป็นที่รับรู้ของประชาชน
นอกจากนี้ รายได้จากการขายสลากฯ ทั้งในส่วนค่าใช้จ่ายในการดำเนินการ 12% เงินหลังหักส่วนลดให้ตัวแทนจำหน่ายแล้วนั้น ต้องมีการวางเป้าหมายในการนำเงินรายได้สุทธิไปใช้ให้เป็นประโยชน์ต่อสาธารณะให้ชัดเจน 
รายงานข่าวจากคณะกรรมการ ป.ป.ช. ระบุว่า สำนักงานสลากกินแบ่งรัฐบาลให้ข้อมูลการจัดสรรโควตาสลากกินแบ่งรัฐบาล 50 ล้านฉบับต่องวด และสลากบำรุงการกุศล 18 ล้านฉบับต่องวด ตั้งแต่ปี 2540 ถึงปัจจุบัน มีการจัดสรรโควตาสลากกินแบ่งรัฐบาลในส่วนกลางให้ 100 องค์กร เช่น สภาสังคมสงเคราะห์ 2.69 ล้านฉบับ องค์กรสงเคราะห์ทหารผ่านศึก 1.5 ล้านฉบับ สมาคมผู้ค้าสลากคนพิการ 6.64 แสนฉบับ องค์กรที่เหลือได้รับ 500 เล่ม รวมเป็น 1.34 แสนเล่ม หรือ 13.4 ล้านฉบับ
ส่วนนิติบุคคลที่ได้รับจัดสรรโควตาสลากฯ มี 65 ราย 2.74 ล้านฉบับ จัดสรรให้รายย่อยทั่วไป 10,869 ราย จำนวน 1.47 แสนเล่ม หรือ 14.7 ล้านฉบับ
สำหรับในส่วนภูมิภาค พบว่ามีการจัดสรรสลากฯ ให้ผู้ค้ารายย่อย โดยมีผู้ว่าราชการจังหวัดเป็นผู้จัดสรร 17,829 ราย จำนวน 1.6 ล้านเล่ม หรือ 16 ล้านฉบับ 
จัดสรรให้รายย่อยทั่วไปสำนักงานคลังจังหวัด 75 จังหวัด 2,355 ราย จำนวน 3 หมื่นเล่ม หรือ 3 แสนฉบับ 
รายงานฉบับนี้บันทึกเหตุผลกรณีสำนักงานสลากฯ จัดสรรโควตาสลากให้ผู้ว่าฯ 16 ล้านฉบับ โดยกองสลากฯ ระบุว่ากองสลากไม่มีสำนักงานในแต่ละจังหวัด จึงมอบหมายให้ผู้ว่าฯ เป็นผู้จัดสรรสลากฯ ให้ผู้แทนจำหน่าย โดยผู้ว่าฯ จะได้รับส่วนลด 2% เป็นค่าตอบแทนและค่าใช้จ่าย
นอกจากนี้ ในส่วนการจัดสรรสลากบำรุงการกุศล 18 ล้านฉบับต่องวดนั้น พบว่าในปี 2544-2550 มีการจัดสรรสลากฯ ให้ บริษัท สลากมหาลาภ 3 ล้านฉบับ
สภาสังคมสงเคราะห์ 2.69 ล้านฉบับ บริษัท หยาดน้ำเพ็ชร 1 ล้านฉบับ ชมรมองค์กรคนพิการ 2.95 ล้านฉบับ
บริษัท บีบีเมอร์ชานส์ 1 ล้านฉบับ บริษัท ปลื้มวัธนา 1 ล้านฉบับ 
สมาคมผู้ค้าสลากคนพิการ 6.64 แสนฉบับ บริษัท ที.เค.จี.คอนสทรัคชั่น 2.9 ล้านฉบับ
สมาคมทหารผ่านศึกฯ 1.1 ล้านฉบับ และบริษัท ไดมอนด์ ลอตโต 1 ล้านฉบับ 
ขณะที่การจัดสรรสลากบำรุงการกุศล ตั้งแต่ปี 2553-2554 พบว่า บริษัท ขวัญฤดี ได้รับจัดสรร 2 ล้านฉบับ 
บริษัท สลากมหาลาภ 2 ล้านฉบับ บริษัท หยาดน้ำเพ็ชร 2 ล้านฉบับ 
มูลนิธิสำนักงานสลากกินแบ่งรัฐบาล 5.31 ล้านฉบับ เป็นต้น ส่วนที่เหลือจัดสรรให้รายย่อย